ועדת הכלכלה, כנסת 20, פרוטוקול מספר 24, 2015-07-07 11:30

איתן כבל: בוקר טוב, אנחנו מתחילים עוד דיון של ועדת הכלכלה של הכנסת.

איתן כבל: גברתי מנהלת הוועדה, חברותיי וחבריי חברי הכנסת, רשמת פרלמנטרית, מכובדיי.

איתן כבל: הדיון היום הוא בעקבות בקשה, אישור לדיון מהיר של חברי הכנסת זחאלקה וחברת הכנסת מיכל בירן.

איתן כבל: הנושא, כפי שהנשיאות אישרה, הוא גזענות בחברת אלבר: לא משכירים רכבים לערבים, שזאת ההצעה של חבר הכנסת זחאלקה, והנושא של חברת הכנסת בירן הוא גזענות בחברת אלבר: לא משכירים רכבים לערבים.

איתן כבל: זה תיאום מוקדם מה שנקרא.

איתן כבל: אנחנו נעשה את הדיון באופן הבא.

איתן כבל: קודם המציעים.

איתן כבל: אחר כך, בקצרה, תינתן התייחסות ראשונית של בעלי חברת אלבר או הנציגים מטעם חברת אלבר, אחר כך נעבור לחברי הכנסת.

איתן כבל: יש לי רק בקשה, חברים יקרים, להיות עניינים, מכובדים.

איתן כבל: זה נושא , לפחות על הנייר, נפיץ.

איתן כבל: אני מבקש התייחסות מכובדת, להשתדל שגם הלשון תהיה נקייה.

איתן כבל: חבר הכנסת ידידי זחאלקה, בבקשה.

ג'מאל זחאלקה: תודה רבה, כבוד היושב-ראש.

ג'מאל זחאלקה: האמת שאני לא כל כך שמח על הדיון, אני עצוב.

ג'מאל זחאלקה: הייתי מוותר על הצורך לעשות דיון כזה.

ג'מאל זחאלקה: הגיעו אלי בשנים האחרונות תלונות על חברות השכרה, לאו דווקא החברה הזאת, שלא משכירות רכבים לערבים.

ג'מאל זחאלקה: הם לפעמים היו צריכים לעבור 2,3 חברות עד שהיו מקבלים את הרכב שהם צריכים.

ג'מאל זחאלקה: לא היו לי הוכחות עד שהיה התחקיר בטלוויזיה.

ג'מאל זחאלקה: בתחקיר הזה התברר שזה נכון.

ג'מאל זחאלקה: מי שלא ראה, התקשרו אנשים שזוהו כערבים, אמרו להם שאין בשבילם רכבים.

ג'מאל זחאלקה: באותו זמן התקשרו אנשים שזוהו כיהודים, אמרו להם שיש רכבים.

ג'מאל זחאלקה: זה היה כל כך ברור.

ג'מאל זחאלקה: כל אזרח בארץ ראה את זה.

ג'מאל זחאלקה: העניין היה שקוף וברור.

ג'מאל זחאלקה: אני חושב שזה דבר חמור ביותר.

אחמד טיבי: באיזה ערוץ?

ג'מאל זחאלקה: בערוץ 2.

ג'מאל זחאלקה: זה שודר בערוץ 2.

ג'מאל זחאלקה: כולם ראו את זה.

ג'מאל זחאלקה: כולם יכולים לצפות בסרטון ביוטיוב, באתר של ערוץ 2 .

ג'מאל זחאלקה: אי אפשר להתחמק מהעניינים האלה.

ג'מאל זחאלקה: זאת לא שמועה.

ג'מאל זחאלקה: אלה לא דברים שמשתמעים לשתי פנים.

ג'מאל זחאלקה: זאת חברת תחקיר מסודרת.

ג'מאל זחאלקה: אני החלטתי להגיש את העניין הזה לדיון בכנסת, כדי שיראו וייראו, כדי שאת הגזענות לא יטאטאו מתחת לשטיח, אלא היא תיחשף ותהיה התמודדות איתה.

ג'מאל זחאלקה: אני מקווה שהוועדה תעשה זאת.

ג'מאל זחאלקה: כשאני מטפל במשהו אני דג קצת יותר עמוק, אני לא רק מקבל את מה שהיה בטלוויזיה.

איתן כבל: אתה פועל גם במים עמוקים, לא רק רדודים.

ג'מאל זחאלקה: נכון.

ג'מאל זחאלקה: מה שהעלתה חכתי זה המסמך הבא, ואני אקריא אותו.

ג'מאל זחאלקה: ארנון מחטני זה הקב"ט של הארגון.

ג'מאל זחאלקה: הוא שולח מייל: "היערכות אלבר לקראת הרמדאן".

ג'מאל זחאלקה: מסתבר שיש היערכות כזאת.

אחמד טיבי: יהודים ורמדאן, זה הכותרת.

ג'מאל זחאלקה: "שלום רב.

ג'מאל זחאלקה: אנו עומדים בפתחו של חודש הרמדאן הנחגג בימים הקרובים על ידי העדה המוסלמית בישראל.

ג'מאל זחאלקה: ניסיון העבר מלמד כי בחודש זה עולה משמעותית רף גניבות הרכב בארץ".

דניאל עטר: הוא מתכוון שהיהודים גונבים מהערבים יותר?

ג'מאל זחאלקה: יכול להיות.

ג'מאל זחאלקה: יש נוהל רמדאן ארוך.

ג'מאל זחאלקה: אני לא רוצה לקרוא את 1,2,3, את מה הוא מבקש, איך הוא מבקש.

ג'מאל זחאלקה: בסוף הוא אפילו אומר "רמדאן שמח".

ג'מאל זחאלקה: חשבתי שזה הגיע לקב"ט.

ג'מאל זחאלקה: הסתבר שבכירי הארגון, ואני אקריא את שמותיהם, קיבלו את המכתב הזה.

ג'מאל זחאלקה: אני לא יודע מה עשו איתו.

ג'מאל זחאלקה: המנהלים הבכירים הם: אייזיק חזות, מנהל תפעול, גיא זילברמן, מנהל אזור, גיא חי, מנהל אזור, אלי אסולין, סמנכ"ל.

ג'מאל זחאלקה: כולם קיבלו את המייל, כולם מנהלים בכירים.

ג'מאל זחאלקה: ארנון מחטני הוא הקב"ט.

ג'מאל זחאלקה: אלה השמות שקיבלו את המכתב.

ג'מאל זחאלקה: אני לא יודע אם יש בכירים אחרים שקיבלו.

ג'מאל זחאלקה: אני שומר על המסמכים שקיבלתי.

אורן אסף חזן: שמים פה כל מיני דקויות על אנשים פרטיים.

ג'מאל זחאלקה: זה לא פרטי.

ג'מאל זחאלקה: מי שרוצה את המסמך, לראות במו עיניו - -

דניאל עטר: קיבלנו.

איתן כבל: אני רוצה רק להבהיר.

איתן כבל: מה שחבר הכנסת זחאלקה מתאר זה ממסמך שהגיע אליו.

איתן כבל: הוא בסך הכל הביא דברים בשם אומרם.

איתן כבל: הוא בסך הכל הקריא את התוכן של המייל.

איתן כבל: הוא אמר מי היו הנמענים.

ג'מאל זחאלקה: אני הקראתי אותו לשיפוטכם, חברי הכנסת.

ג'מאל זחאלקה: החברה מזהירה איך יתנהגו העובדים.

ג'מאל זחאלקה: כל ערבי שנכנס, קודם כל צריך לזהות אם הוא מוסלמי, ואז הוא גנב בפוטנציה.

ג'מאל זחאלקה: ככה מתייחסים אליו.

ג'מאל זחאלקה: מסתבר שהם לא עובדים כך רק ברמדאן, אלא נוהל רמדאן הוא כל השנה.

ג'מאל זחאלקה: הבדיקה של ערוץ 2 לא הייתה בחודש רמדאן.

ג'מאל זחאלקה: מסתבר שהנוהל הזה הוא לא רק נוהל רמדאן, הוא כל השנה.

ג'מאל זחאלקה: על דבר כזה אסור לעבור בשתיקה.

ג'מאל זחאלקה: זה בניגוד לחוק, זה דבר לא חוקי, זה דבר שכל החברות בארץ צריכות להסתכל בארץ מה עושה הכנסת עם העניין כדי שילמדו, כדי שיראו וייראו.

מיכל בירן: אני הזדעזעתי קשות מהתחקיר הזה.

מיכל בירן: אני רוצה לחלוק אתכם שתי מחשבות שעלו לי בעניין, אחת פילוסופית יותר ואחת ממש קונקרטית.

מיכל בירן: האלבר הזה ניקר לי במוח עד שהבנתי מה היה מקור התקתוק הזה.

מיכל בירן: הספר של אלברט קאמי, "הזר", שהגיבור בסופו של דבר רוצח את ה"ערבי".

מיכל בירן: כשהשופט שואל אותו בסוף למה, הוא אומר שבגלל השמש.

מיכל בירן: זה אומר בעצם בלי שום סיבה.

מיכל בירן: זה קשור ישירות למקרה שלנו.

מיכל בירן: מדובר פה בגזענות שהיא גזענות שאין דרך לעטוף אותה, אין דרך להחביא אותה, אין דרך לקרוא לה בשמות אחרים.

מיכל בירן: המחשבה השנייה היא ממש מחשבה אישית.

מיכל בירן: הייתי בחופשה פרטית במדינה אירופית.

מיכל בירן: ניסיתי לשכור דירה דרך אייר בי.

מיכל בירן: אן.

מיכל בירן: בי, מי שמכיר את זה.

מיכל בירן: בפעם הראשונה בחיי השתמשתי בזה.

מיכל בירן: צריך לכתוב למארח כמה מילים.

מיכל בירן: כתבתי שאני ישראלית בחופשה.

מיכל בירן: קיבלתי סירוב על השכרת הדירה, למרות שהבן אדם פרסם את הדירה, אמר שהיא פנויה.

מיכל בירן: משום מה, אחרי שאמרתי שאני ישראלית, פתאום הוא החליט לא להשכיר לי את הדירה.

מיכל בירן: יכול להיות שטעיתי, יכול להיות שזה היה רק עניין טכני והוא טעה בתאריכים, הכל יכול להיות.

מיכל בירן: התחושה הנוראית הזאת שמישהו מסרב להשכיר לך דירה, רכב, למכור לך משהו, כל פעילות צרכנית שאמורה להיות פתוחה לכל אדם, היא תחושה צורבת, מעליבה ויש לה השלכות.

מיכל בירן: זה מכרסם בבסיס הכי אלמנטרי של הסולידריות שלנו, של היכולת שלנו לחיות כאן בכבוד.

מיכל בירן: אני לא רואה בזה עוד תחקיר.

מיכל בירן: כל המדינה הזאת מלאה בבעיות.

מיכל בירן: אני רואה בתחקיר הזה סממן לאחת הבעיות הרציניות ביותר.

מיכל בירן: אגב, היא לא רק כלפי ערבים.

מיכל בירן: אנחנו רואים גזענות כלפי יוצאי אתיופיה.

ג'מאל זחאלקה: לא רק אלבר.

ג'מאל זחאלקה: אלבר היא משל.

מיכל בירן: לחלוטין.

מיכל בירן: יש פה משל.

מיכל בירן: הדרך היחידה לטפל בתופעות האלו היא לטפל בהן ביד הקשה, לעקור אותן מהשורש, לא לעבור בשתיקה בשום פעם שהדבר הזה קורה.

מיכל בירן: אני מקווה שהדיון הזה והמסקנות שלו יעזרו לכולנו לצעוד עוד צעד אחד לחברה ישראלית יותר שפויה.

איתן כבל: אני רוצה להזכיר לחבר הכנסת זחאלקה שב-17 בינואר 2013 ועדת הכלכלה כבר דנה.

אחמד טיבי: יש עוד אחת.

איתן כבל: מוחמד ברכה וג'מאל זחאלקה.

אחמד טיבי: ב- 11 בפברואר 2014 היה דיון ביוזמת ג'מאל זחאלקה, בנוכחות חנא סוויד, עפו אגבאריה, ברכה.

אחמד טיבי: זה היה על חברת השכרת רכב אחרת, חברת קל-אוטו.

אחמד טיבי: האם ג'מאל זחאלקה נעול על גזענים בחברות השכרה רכב?

<לאה ורון: חבר הכנסת חנא סוויד ניהל את הישיבה.

איתן כבל: חבר הכנסת טיבי, אנחנו נהיינו הארכיון של חבר הכנסת ג'מאל זחאלקה.

איתן כבל: ב-17 בינואר 2013 הנושא הוא חברות להשכרת רכב שמסרבות להשכיר רכבים למשפחות משיקולים גזעניים.

איתן כבל: יש כאן התייחסות שלמה.

ג'מאל זחאלקה: זאת פעם שלישית בלי גלידה.

דניאל עטר: כיוון שהנושא כבד מידי בכדי שאני אתייחס אליו רק בהקשר של חברת אלבר, אז אולי עדיף שאני אדבר לפני.

דניאל עטר: אני מתחבר באופן מלא למה שחברתי, חברת הכנסת בירן, אמרה.

דניאל עטר: אני רוצה לדבר כיהודי.

דניאל עטר: בכל עולם הערכים שלנו כיהודים המושגים שמופיעים כאן והוצגו על ידי חבר הכנסת זחאלקה, לא רק שהם לא מקובלים, הם נוגדים את הערכים הבסיסיים ביותר שלנו.

דניאל עטר: כשזה מתחבר לעולם שממנו אני בא, של 21 שנות כהונה ברשות מועצה ש-40% מהתושבים שלה הם ערבים, ואני יודע איזה מאמץ נדרש כדי לבנות את הגשרים האלה שמאפשרים חיים משותפים, שוויוניים ונורמאליים, איך כל אמירה, ולו הקטנה ביותר, שלא במקומה, איזה נזק היא גורמת, לפעמים נזקים בלתי הפיכים - - אני קורא את המסמך הזה שהונח לפנינו.

דניאל עטר: מבלי להתייחס ספציפית לחברה הזאת אני חושב , אדוני יושב-ראש הוועדה, שאסור שיהיה יותר מצב בוועדה הזאת שנחזור על השיח שהתנהל בינך לבין חבר הכנסת טיבי וחבר הכנסת זחאלקה על ההיסטוריה של הדיונים בשמו של חבר הכנסת זחאלקה.

דניאל עטר: צריך להפסיק את זה.

דניאל עטר: צריך למצוא את הדרך לעצור את התופעה הזאת.

דניאל עטר: קל מאוד למצוא את החריגים ולהפוך אותם לשיח המרכזי, להקצין לכיוונים אין סופיים, הרבה יותר קשה למצוא את הדרך לנהל כאן חיים שוויוניים באופן מוחלט, מבלי להתייחס לעובדה אם אדם הוא ערבי, יהודי, אשכנזי, מזרחי, פריפריאלי, מרכז ועוד אלף ואחד הבחנות של חרדים וחילוניים וכו'.

דניאל עטר: אנחנו מומחים גדולים מאוד בצורות הפרדה של קבוצות אוכלוסייה, לקטלג בתוך קבוצות אנשים ולשייך או להתייחס אליהם כאל בני מעמד אחר.

דניאל עטר: טוב שזה הונח לפתחה של הוועדה הזאת.

דניאל עטר: בהכירי אותך, יושב ראש הוועדה, אין לי ספק שתמצא את הדרך הנכונה לקיים דיון שההשלכות שלו יהיו כאלו שפני ההתנהלות שלנו ישתנו מקצה לקצה כדי שדיונים כאלה לא יחזרו יותר.

<יובל דגני: אנחנו, כמו כולם, ראינו את הכתבה.

<יובל דגני: מאוד הופתענו ומאוד הצטערנו על הממצאים שמבחינתנו הם מאוד קשים.

<יובל דגני: אני מבקש לנצל את הבמה הזאת להגיד לכם שאנחנו באלבר, כל ההנהלה, ואני בטוח שקרוב ל-1000 העובדים שעובדים אצלנו, מאוד מתנצלים בפני מי שנפגע מהכתבה הזאת.

<יובל דגני: ברור שזאת הייתה כתבה פוגעת.

<יובל דגני: נקטנו אחרי הכתבה בשורה של פעולות כדי שמקרים כאלה לא יישנו.

<יובל דגני: עשינו ריענון של נוהלים למנהלי סניפי ההשכרה, תחקרנו את האירועים הספציפיים.

<יובל דגני: אני רוצה להדגיש שמדובר ב-2 סניפים מתוך 33 סניפים.

<יובל דגני: אנחנו לא חושבים שזה הנוהל הקיים באלבר.

<יובל דגני: אנחנו עדיין יודעים ומטפלים במלוא החומרה בכל מקרה לגופו.

<יובל דגני: כל מקרה, אפילו אחד, זה אחד יותר מידי.

<יובל דגני: אלה מקרים שלא אמורים להיות אצלנו.

<יובל דגני: ההנחיות והנוהלים שיש לנו בחברה הם הנחיות ונוהלים שלא מפלים בין הלקוחות השונים באלבר, לא בתחום הליסינג, לא בתחום ההשכרה.

<יובל דגני: יש לנו לא מעט נהגים שהם נהגים בני המגזר הערבי, הם לקוחות טובים מאוד, לקוחות נאמנים.

<יובל דגני: אני בטוח שהם יוסיפו להיות כאלה.

<יובל דגני: אני הבאתי לדוגמה רק מהחודשיים האחרונים 100% של לקוחות שנוסעים בכלי הרכב.

<יובל דגני: אני גם לא יודע להגיד איזה לקוח הוא ערבי ואיזה לקוח הוא יהודי.

<יובל דגני: אין אצלנו במערכת המידע קטלוג מי הוא הלקוח ומאיפה.

<יובל דגני: אני רוצה לציין שבסוף מדובר בחברה שיש בה 1000 עובדים.

<יובל דגני: כ-80 מהעובדים עובדים מסורים שהם בני המגזר הערבי.

<יובל דגני: הם מכהנים אצלנו בשלל תפקידים, גם בתחום ההשכרה, גם בתחום השירות, גם בתפקידים ניהוליים.

<יובל דגני: אלו לא תופעות שאנחנו משלימים איתן, אלו לא תופעות שאנחנו מעודדים אותן.

<יובל דגני: מבחינתנו זה עשבים שוטים.

<יובל דגני: אנחנו עושים כל מאמץ למגר תופעה כזאת.

<יובל דגני: תמיד יש עובדים שיסרחו פה ושם, לאו דווקא בתחום הגזענות.

<יובל דגני: יש גם תחומים נוספים של הטרדות ואפליות.

<יובל דגני: אנחנו מנסים ועושים כל מאמץ שכאלה דברים לא יישנו.

<יובל דגני: למסמך הספציפי אני לא יכול להתייחס, כי זו הפעם הראשונה שאני רואה אותו.

איתן כבל: אני מבקש ממך שני דברים.

איתן כבל: אחד, האם ארנון מחטני, שחתום על המייל הזה, נושא תפקיד בסניף ראשון, או שהוא קב"ט?

<יובל דגני: ארנון מחטני הוא קב"ט.

<יובל דגני: סניף ראשון זה משרדי ההנהלה שלנו.

איתן כבל: הוא הקב"ט של כל חברת אלבר.

איתן כבל: יש לזה משמעות.

איתן כבל: דבר שני שאני רוצה להסב את תשומת הלב שלך, על פי מה שהסב את תשומת הלב שלי חבר הכנסת זחאלקה, שבהמשך לדברים שלך התאריך של המייל שהוציא ארנון מחטני , הקב"ט של חברת אלבר, הוא אחרי שהכתבה פורסמה.

איתן כבל: אנא תשומת ליבך לעניין הזה.

דב חנין: אני שותף לצערו של חבר הכנסת זחאלקה שפעם נוספת - -

ג'מאל זחאלקה: פעם שלישית.

דב חנין: פעם שלישית הוא מגיע לדיון על מקרה שבחברה הגונה לא היה צריך בכלל להתקיים.

דב חנין: אני לגמרי מצטרף לדבריו על כך שחברת אלבר היא לצורך הדיון הזה משל, כאשר המשל הזה הוא משל שאי אפשר להתעלם ממנו.

דב חנין: כנראה משהו בעייתי בתחום ההשכרה.

דב חנין: אני לא אומר שזה רק בתחום ההשכרה.

דב חנין: כשזה פעם אחר פעם ומגיע בעניינים של חברות שונות, אנחנו מבינים שיש בעיה בתחום ההשכרה.

דב חנין: אני גם מצטרף לדברי חברת הכנסת בירן.

דב חנין: היא הזכירה את הספר "הזר" של קאמי.

דב חנין: אני חייב להזכיר ספר אחר שהשפיע עלי רבות בתור ילד, וזה "הדבר".

דב חנין: יש שתי ברירות: או להילחם במגיפה, או למות ממנה.

דב חנין: הגזענות היא מגיפה כזאת שהורגת לא רק את מי שמותקף, אלא גם את מי שמתקיף.

ג'מאל זחאלקה: אתה צריך להגיד לצופים שזה תיאטרון אבסורד, שזה הפילוסוף של האבסורד.

דב חנין: אנחנו, אדוני היושב-ראש, חברה חולה.

דב חנין: המחלה הזאת, המחלה של הגזענות פוגעת בערבים, פוגעת ביוצאי אתיופיה.

איתן כבל: היא לא עוצרת רק אצל ערבים.

דב חנין: הגדרה מדויקת.

איתן כבל: גזענות היא גזענות.

איתן כבל: היא תופסת כל מעגל.

דב חנין: השאלה שאנחנו צריכים לשאול את עצמנו היא מה הם המנגנונים המערכתיים שימנעו מחבר הכנסת זחאלקה את הצורך להגיש עוד הצעה בנושא הזה בעוד 3 חודשים.

דב חנין: אנחנו חייבים פה לייצר איזה שהוא סוג של מנגנון ובקרה.

דב חנין: אנחנו עוסקים כרגע בסוגיה של השכרת רכב.

דב חנין: באותה מידה חברי הכנסת היו יכולים להגיש פה דיון על מניעת השכרת מקומות למגורים.

דב חנין: אזרחים ערבים במדינה הזאת נתקלים פעם אחר פעם בדלת סגורה כשהם מבקשים דבר שלאזרחים אחרים הוא זמין, פתוח ואפשרי.

דב חנין: זאת השאלה הגדולה.

דב חנין: אני מקווה שהדיון הזה יסייע לנו לייצר את המנגנונים האלה.

אחמד טיבי: אני רוצה לברך את ערוץ 2 על התחקיר החשוב שחשף את התופעה.

אחמד טיבי: אני רוצה לברך את חבר הכנסת זחאלקה שהעלה את הדיון כאן בוועדת הכלכלה, לברך אותו על הדבקות שלו בטיפול בנושא הזה בפעם השלישית.

אחמד טיבי: אני רוצה לברך באופן מיוחד את חברת הכנסת בירן.

אחמד טיבי: אם לפי קודמיי צריך לפתוח בציטוט של ספר, אז לא צריך ללכת למחוזות רחוקים של אלברט קאמי, אפשר להסתפק בספר "הגזענות בישראל" של חבר הכנסת יוסי יונה ופרופסור יהודה שנהב.

אחמד טיבי: התיאור שם מדויק להתנהלות, לתופעה, לדרך , למערכת, לבילד אין של התנהגות ותופעות של גזענות נגד ערבים ונגד האחר, לא רק נגד הערבים.

אחמד טיבי: אני ממליץ מאוד לקרוא את הספר הזה.

אחמד טיבי: שם נמצא את הסיבה למה חברת אלבר או חברת קל אוטו או חברות אחרות נוהגות כך כאשר הפונים הם ערבים.

אחמד טיבי: במקרה הראשון שהציג זחאלקה וברכה לפני כמה שנים, ב-2014, בוועדת הכלכלה כאן, תראו איזה סוג של גזענות הייתה.

אחמד טיבי: שם ההוראה הייתה לפי שם משפחה.

אחמד טיבי: כל מי שבא ממשפחת ג'בארין ואגברייה - -

ג'מאל זחאלקה: רשימה שחורה של משפחות.

אחמד טיבי: רשימת שמות.

אחמד טיבי: לכל מי שהיה ממשפחת אגברייה וג'בארין אסור היה להשכיר רכב.

אחמד טיבי: מיד נורה אדומה צריכה להידלק.

אחמד טיבי: אני לא יודע כמה אגברייה וג'בארין יש.

אחמד טיבי: זה לא מוסקוביץ.

אחמד טיבי: ג'בארין ואגברייה זה עשרות אלפים.

אחמד טיבי: על רקע של אירוע אחד בודד מטילים מיד עונש קולקטיבי על כל משפחות ג'בארין ואגברייה.

אחמד טיבי: אני לא יודע למה העונש באלבר, האם בגלל רמדאן, כפי שחשף חבר הכנסת זחאלקה, או בגלל העובדה שהם שייכים לסוג מסוים, לרקע מסוים.

אחמד טיבי: הנקודה השנייה היא שזה לא רק חברות השכרת רכב, גם חברות ביטוח לא משכירות לערבים.

אחמד טיבי: לעיתים אנשים שעומדים בתחנות אוטובוס, מגיע הנהג - -

אורן אסף חזן: תיכף תגיד שהם לא עולים על האוטובוס.

באסל גטאס: אתמול אמר לי נהג מונית על יד הכנסת - -

אורן אסף חזן: הוא גם שאל אותך אם אתה ערבי, לא?

מיכל בירן: אורן, אתה כופר בקיומה של גזענות בחברה הישראלית?

אורן אסף חזן: לא, חלילה.

מיכל בירן: אתה עומד ומגן כאילו - -

אורן אסף חזן: אני כופר בהאשמות על חברה שמעסיקה עשרות עובדים ערבים.

מיכל בירן: אורן, אם זה מה שהבנת מהמייל שחבר הכנסת זחאלקה הביא, אתה צריך ללכת לעבור קורס בהבנת הנקרא.

אחמד טיבי: יש נהגים שעוברים ליד אנשים ולא עוצרים כי לא בא להם, לא כי יש הוראה של החברה או של הקב"ט.

אחמד טיבי: לא בא לו לעצור ליד ישוב ערבי, לכן הוא ממשיך.

אחמד טיבי: יש חברת מוניות ליד הכנסת שלא מרשה לנהגים ערבים לתת שירות ליהודים.

אחמד טיבי: לא רק שהחברה היא גזענית, גם חלק מהציבור שפונה לחברות כאלו הוא גזעני.

אחמד טיבי: מנהלת מקום מכובד כאן - נדמה לי סינמה סיטי - אמרה: "אני דואגת לאנשים שעובדים איתי ונוסעים בלילה.

אחמד טיבי: אני לא רוצה שהם ייסעו עם נהגים ערבים".

אחמד טיבי: התופעה קיימת.

אחמד טיבי: להסתכל על מראה, לשבור אותה ולומר שהפנים יפות זאת לא התרופה.

אחמד טיבי: הפנים מכוערות.

אחמד טיבי: הגזענות קיימת נגד ערבים ונגד כל אלה ששתקו כי מדובר בגזענות נגד ערבים.

אחמד טיבי: הווירוס הזה חלחל עמוק לתוך החברה הישראלית.

אחמד טיבי: יש גזענות נגד אתיופים, נגד אחרים.

אחמד טיבי: נשאלת השאלה מה העונש הפלילי.

אחמד טיבי: מדובר בעבירה פלילית.

אחמד טיבי: מה המשטרה עושה במקרים כאלה?

אחמד טיבי: אני רוצה שהמשטרה תתערב.

אחמד טיבי: האם הושתה סנקציה על אלה שנתנו את ההוראה בחברת אלבר, על אלה שעשו מעשים כאלה?

אחמד טיבי: האם מישהו פוטר?

אחמד טיבי: הצער שלך, אדוני, חשוב, טוב שהתנסחת כמו שהתנסחת, אבל זה לא מספיק.

אחמד טיבי: תארו לעצמכם שהיה אירוע כזה בצרפת נגד יהודים.

אחמד טיבי: נראה לכם שמנהל החברה היה ממשיך לתפקד, שהקב"ט ששלח את המייל היה ממשיך לכהן בתפקידו?

אחמד טיבי: בוודאי שלא.

אחמד טיבי: אם נמשיך לדבר כאילו כלום לא קרה, זחאלקה ייזום את הדיון הבא בעוד חצי שנה.

איתן כבל: אפשר כבר לתאם תאריך.

אחמד טיבי: בוודאי.

איתן כבל: אני מבקש מנמרוד הגלילי, מנכ"ל הארגון הישראלי להשכרה וליסינג, להתייחס, כי הרי זאת איננה הפעם הראשונה.

איתן כבל: זה מתחיל לקבל ממד של תופעה.

איתן כבל: אם אדוני יוכל להתייחס מה אתם עושים כדי להתמודד עם התופעה הזאת.

<נמרוד הגלילי: אני אפתח ואגיד שאני מגנה כל תופעה של גזענות ואיסור על השכרת רכב לפי מוצא, לפי גזע, לפי דת או לפי כל דבר אחר.

<נמרוד הגלילי: ממה שאני מבין פה וממה שאני מבין מנציגי אלבר, המקרה הזה ממש לא מייצג.

<נמרוד הגלילי: אני זוכר דיון אחד עם קל אוטו לפני שנה וחצי לערך שהיה באותו עניין.

<נמרוד הגלילי: חשוב להדגיש שחברות השכרת הרכב והליסינג פועלות על פי צו ועל פי רישיון שניתן להן ממשרד התחבורה.

<נמרוד הגלילי: הן משכירות רכב.

<נמרוד הגלילי: הן רוצות להשכיר רכב לכל אדם.

<נמרוד הגלילי: מזה הן מתפרנסות.

<נמרוד הגלילי: אני יודע את זה בוודאות.

<נמרוד הגלילי: גם בכתבה עצמה, באותה כתבת תחקיר נאמר במפורש שזה לא כך בכל הענף.

<נמרוד הגלילי: גם באלבר, ממה שאני מבין, נבדקו סניפים רבים.

<נמרוד הגלילי: הציגו מקרה אחד או שניים שהם מיותרים לחלוטין שאנחנו מגנים.

<נמרוד הגלילי: הם לא צריכים להיות.

<נמרוד הגלילי: אני יודע שגם חברת אלבר עושה את הבדיקות שלה כדי שהמקרים האלה לא יישנו.

<נמרוד הגלילי: אני יודע שלכל החברות יש הנחיות מאוד ברורות איך צריך לפעול.

<נמרוד הגלילי: חברה לא יכולה להחליט שהיא משכירה לאדם x ולא משכירה לאדם y.

<נמרוד הגלילי: כשהיא משכירה יש לה תנאים שוויוניים.

<נמרוד הגלילי: אסור לה לקחת מאדם אחד יותר כסף, מאדם אחד פחות כסף.

<נמרוד הגלילי: מראש יש מו"מ.

<נמרוד הגלילי: זה כמו כל חברה וחברה.

<נמרוד הגלילי: בחברת ליסיניג יש מו"מ, יש כוח מיקוח, יש תעריף.

<נמרוד הגלילי: כל אחד יכול לשכור רכב על פי התעריף.

יוסף ג'בארין: בדקתם את המקרה הספציפי הזה?

<נמרוד הגלילי: לגבי המקרה הספציפי הזה שוחחתי עם נציג אלבר.

<נמרוד הגלילי: מה ששמעתי זה גם מה שאתם שמעתם.

<נמרוד הגלילי: לא שמעתי דברים אחרים.

<נמרוד הגלילי: הבנתי שהם פועלים על מנת שדברים כאלה לא יישנו.

איתן כבל: אני לא רוצה שתתייחס לדברים על משקל של מצוות אנשים מלומדה, דהיינו שאתה זומנת להתייחס, אתה מתייחס, עשינו "וי" ונסענו, אפרופו השכרת רכב.

איתן כבל: אני רוצה לשמוע ממך, וזה חשוב לי, כי תזכור שזאת איננה הפעם ראשונה.

איתן כבל: אנחנו לא באים עכשיו לפתור את כל בעיות הגזענות בחברה הישראלית על גווניה וצבעיה השונים.

איתן כבל: אנחנו כאן לא בפעם הראשונה בנושא שנוגע לחברות ההשכרה.

איתן כבל: עשה מעשה נכון סמנכ"ל אלבר שלא התחיל ב"אכלו לי, שתו לי".

איתן כבל: הוא הניח את הדברים כמו שהם.

איתן כבל: אני אתן את התייחסותי בהמשך.

איתן כבל: אני רוצה שאדוני, יושב-ראש הארגון, יגיד לנו האם מוציאים, בעקבות הדיון שמתקיים כאן, איזה שהוא נייר על כך שהתקיים דיון בוועדת כלכלה של הכנסת, על כך שזאת איננה פעם ראשונה, על כך שזה מוציא שם רע לענף, כדי להעלות על נס, לעשות איזה סוג של שיימינג לתופעה כזאת.

איתן כבל: זה לא מספיק שאנחנו מסיימים את הדברים כאן והולכים לדרכנו, כשכל אחד אמר את שלו עד הדוח הבא, עד מסקנות הוועדה הבאות.

איתן כבל: אני מצפה מכם כארגון שתאמרו את אשר יש לכם בצורה מאוד ברורה, ויותר מכך, גם שתפעילו את סמכותכם, אם יש לכם, לא בהכרח על פי חוק.

איתן כבל: אני מניח שאם אתה יושב-ראש ארגון, גם יש לך מה שנקרא כללי משחק בתוך הארגון לקבוע שפעם בשנה, פעם בחצי שנה, בגלל או עכב העובדה שמדובר בתופעה שחוזרת על עצמה, יצא ריענון כזה או אחר.

איתן כבל: אתם לא משרד החינוך, אתם לא תתחילו לחנך, אבל שאנשים ידעו שאתם על זה.

<נמרוד הגלילי: כך גם קורה בכל דיון ודיון שאני נמצא בו ומייצג את הארגון.

<נמרוד הגלילי: הזמנתי עוד חברות.

<נמרוד הגלילי: אחרי כל דיון שאני נמצא בו, גם אחרי הדיון הזה, אני אקבל את בקשתך ואבהיר את מה שצריך להבהיר לכל החברות שנמצאות בארגון.

איתן כבל: אנחנו נשמח להיות מכותבים בכל אחת מהפניות שאתה מוציא לגופים השונים.

<נמרוד הגלילי: אני אשמח לכתב אותך באותו סיכום דיון שאני אוציא עם עוד מספר הערות והנחיות לאיך צריך לפעול כדי שדברים כאלה לא יישנו.

<נמרוד הגלילי: אני מקבל את בקשתך, וכך גם אעשה.

<נמרוד הגלילי: בדיון הקודם נאמר שלא משכירים רכב לאנשים בעלי שם משפחה מסוים.

<נמרוד הגלילי: אני מבין ששם המשפחה הזה נפוץ מאוד.

יוסף ג'בארין: אפילו בכנסת.

אחמד טיבי: חבר הכנסת יוסף ג'בארין נופל בדיוק ברשימה הזאת.

<נמרוד הגלילי: כשיש חברות מסוימות שנכוו מאדם ספציפי עם תעודת זהות ספציפית שלקח מהן אוטו ועשה פגיעה באוטו, לא העביר כסף ולא שילם כסף - -

ג'מאל זחאלקה: לא על זה מדובר.

אחמד טיבי: תענישו את האדם הספציפי הזה.

איתן כבל: נמרוד, כבר כתוב בספר בראשית: "האחד יחטא ועל כל העדה תקצוף".

איתן כבל: אברהם אבינו כיוון בדיוק לנקודה.

איתן כבל: מי שצריך להעניש אותו וצריך לבוא על עונשו, לא קשור אם הוא יהודי, מה צבעו - -

אחמד טיבי: מה אם מישהו ממשפחת כהן עשה עבירה?

<נמרוד הגלילי: לא, חד משמעית לא.

<נמרוד הגלילי: גם במשפחת ג'אברין לא צריך להיות כך.

איתן כבל: תודה רבה.

איתן כבל: מה, כל הכוהנים מודרים עכשיו?

אחמד טיבי: יש רשימה של כוהנים?

<נמרוד הגלילי: אני רק אומר שכשיש איסור, האיסור הוא על פי מספר תעודת זהות.

באסל גטאס: כהן זאת לא דוגמה טובה.

באסל גטאס: בוזגלו, אברג'יל.

אחמד טיבי: לא, כהן מאוד נפוץ.

אחמד טיבי: מה סוג הרכבים שאתם משכירים בדרך כלל?

<יובל דגני: יש לנו מכל הסוגים.

אחמד טיבי: מה למשל?

אחמד טיבי: תן שם.

<יובל דגני: יונדאי.

אחמד טיבי: אתה יודע שחבר הכנסת זחאלקה ואני יכולים לפנות ליונדאי בעקבות התופעות האלו ולבקש מהם לאסור עליכם להשתמש ביונדאי?

אחמד טיבי: תאמין לי, אנחנו מסוגלים להצליח.

אחמד טיבי: זאת רק הייתה הערה.

אחמד טיבי: קח את זה לתשומת ליבך.

אורן אסף חזן: מזל שאיומים הם בסיס לשום דבר.

יוסף ג'בארין: מה שמדאיג אותי בכל הסיפורים האלה שנחשפים לעיתים קרובות זה לא מה שנחשף, זה מה שלא נחשף.

ג'מאל זחאלקה: בינתיים פעם בשנה אני מעלה את זה.

יוסף ג'בארין: העובדה שהיה תחקיר במקרה הזה או שהייתה הקלטה במקרה אחר חושפת מקרים שלצערנו משקפים דברים קשים שקורים בחברה בישראל.

יוסף ג'בארין: אני חייב לומר שכבודו לא צריך להיות מופתע.

יוסף ג'בארין: כשבבית הזה סגן שר הפנים אומר מעל בימת הכנסת שאותם אזרחים ערבים, שהסיפורים האלה נוגעים אליהם, צריכים להגיד תודה על כך שהם כאן, זה יוצר איזו שהיא אווירה שמחלחלת אל תוך הציבור בישראל, אל תוך המגזר הפרטי.

יוסף ג'בארין: זה יוצר את אותה אווירה שתתחיל להתייחס או שכבר מתייחסת אל האזרחים הערבים כאזרחים סוג ב', סוג ג' שנמצאים פה בחסד.

יוסף ג'בארין: אם כך הוא המצב, אפשר להפלות גם נגדם.

יוסף ג'בארין: אני חושב שצריך להתריע לא רק על המקרים הספציפיים, צריך להתריע בכלל על האווירה הזאת, כי האווירה הקשה הזאת מחלחלת.

יוסף ג'בארין: לגופו של עניין.

יוסף ג'בארין: אני חושב שיש לנו קושי עם החוק עצמו.

יוסף ג'בארין: החוק מאוד ברור.

יוסף ג'בארין: החוק אוסר אפליה במתן שירותים ציבוריים ובכניסה למקומות ציבוריים.

יוסף ג'בארין: יש קושי עם החוק בעניין היישום אצל המשטרה, אצל רשויות האכיפה.

יוסף ג'בארין: אני חושב שאנחנו צריכים להמליץ באופן חד משמעי איך משפרים את מערך היישום בדברים האלה.

יוסף ג'בארין: לא צריך לחכות שערוץ 2 יעשה את זה.

יוסף ג'בארין: אפשר לפתח מנגנון אכיפה יותר משוכלל שיקבל פניות של הציבור בנושאים האלה וידאג לעקוב אחרי מה שקורה כאן.

יוסף ג'בארין: אני לא בטוח מה יקרה אחרי הסיפור הזה.

יוסף ג'בארין: יכול להיות שהסיפור הזה ייגמר כאן.

יוסף ג'בארין: אולי יהיה מכתב מהארגון.

יוסף ג'בארין: לא תהיה חקירת משטרה, לא יהיה מעקב רציני אחרי הסוגיה הזאת.

יוסף ג'בארין: כך גם רכיב ההרתעה לא יהיה קיים.

יוסף ג'בארין: דובר על כך שהיה מקרה קודם שקשור למשפחת ג'אברין.

יוסף ג'בארין: בסעיף 6 של אותו מזכר שחבר הכנסת זאחלקה הציג כתוב: "קרו בעבר מקרים שלקוח שבא לשכור רכב גילה כי הוא נמצא ברשימת לקוחות חסומים".

יוסף ג'בארין: בביטוי הזה "לקוחות חסומים" טמון משהו שצריך לבדוק אותו.

יוסף ג'בארין: אני אולי אסתכן להגיד שבאותם לקוחות חסומים נכללה אותה משפחת ג'אברין.

יוסף ג'בארין: אני לא בטוח שזה חוקי העניין הזה של לקוחות חסומים.

יוסף ג'בארין: אולי שחברי אלבר יתייחסו לעניין של לקוחות חסומים.

יוסף ג'בארין: כך אולי נבין את השיטה היותר כללית.

יוסף ג'בארין: מאוד צר לי שקשרתם את העניין הזה של רמדאן –זה חודש שנחשב לחודש קדוש, לחודש שמדבר על הבנה, על סובלנות - להתגברות הגניבה.

יוסף ג'בארין: אני יודע על מה מבוססת הקביעה הזאת: "ניסיון העבר מלמד כי בחודש זה עולה משמעותית רף גניבות הרכב בישראל".

יוסף ג'בארין: לציבור הערבי מאוד קשה לשמוע את זה.

יוסף ג'בארין: החודש הזה הוא סמל לדברים הפוכים.

יוסף ג'בארין: נא להפנות את תשומת לב הקב"ט לכך שדברים כאלה לא אמורים להיכתב.

טלב אבו עראר: אני רוצה להתחיל בסיפור מהאסלאם.

טלב אבו עראר: אני לא למדתי בדת שלי על אפליה כלפי האחר, במיוחד אפליה לרעה.

טלב אבו עראר: קרה פעם סיפור עם ערבי שהתווכח עם יהודי על חרב, כשכל אחד משניהם טען שהיא שלו.

טלב אבו עראר: באו לשבת בפני הקאדי שנקרא אבו יוסף.

טלב אבו עראר: אמר לו הקאדי: "שב, אבו חסן", כשליהודי הוא קרא בשמו.

טלב אבו עראר: אמר לו הערבי: "יש פה אפליה, אדוני השופט, לי קראת אבו חסן, לו קראת בשמו.

טלב אבו עראר: זאת אפליה".

טלב אבו עראר: בכינוי יש כבוד לאדם.

טלב אבו עראר: היהודי היה כמו עו"ד שמדבר יפה.

טלב אבו עראר: הוא הוכיח לשופט שהחרב היא שלו, למרות שהיא לא הייתה שלו.

טלב אבו עראר: השופט פסק: "אדוני, החרב ליהודי, לא לך".

טלב אבו עראר: מה אמר היהודי?

טלב אבו עראר: הוא אמר: "החרב לא שלי, היא שלו".

טלב אבו עראר: אין ספק שאנחנו בעיצומו של מסע הכפשות, הסתה , גזענות.

טלב אבו עראר: אתמול התקשר אלי ערוץ 1.

טלב אבו עראר: מהיום שנבחרתי לכנסת זאת הפעם הראשונה או השנייה שהתקשרו אלי.

טלב אבו עראר: מה קרה?

טלב אבו עראר: 3 נתפסו אתמול בנגב שקשורים לדעא"ש.

איתן כבל: אתה צריך שיתפסו הרבה כדי שיזמינו אותך הרבה.

טלב אבו עראר: אמרתי: "אדוני, אין יותר חשוב מזה?

טלב אבו עראר: אני 3 שנים בכנסת.

טלב אבו עראר: למה לא התקשרת על הריסת הבתים, על הפקעת הקרקעות, על האירועים של הבדואים?

טלב אבו עראר: " כל הזמן כלי התקשורת מכפישים.

טלב אבו עראר: היום בבוקר כבר אמרו שאין כתב אישום, אין בית משפט, אין כלום.

טלב אבו עראר: האנשים כולם שוחררו.

טלב אבו עראר: הכל שקר וכזב.

אחמד טיבי: ערוץ 1 לא יחזור אליך.

אורן אסף חזן: כלי התקשורת מכפישים?

טלב אבו עראר: מכפישים.

טלב אבו עראר: גם אותך.

טלב אבו עראר: אם הייתי במקומך לא הייתי יושב כאן בכלל.

טלב אבו עראר: אנחנו מקבלים את ההתנצלות של החברה, אבל להתנצלות, כמו שאמר טיבי, בלי סנקציות, בלי עונש, בלי להעמיד את האנשים האלה לדין אין שום משמעות.

טלב אבו עראר: אנחנו יכולים לוותר על אלבר, יש לנו את הרכבים שלנו.

טלב אבו עראר: אנחנו לא רוצים לראות חברה שרוב לקוחותיה הם ערבים - -

זוהיר בהלול: שכח אבו עראר לומר מה הן החלופות שיש לחברת אלבר.

זוהיר בהלול: יש לנו גם גמלים בנגב.

זוהיר בהלול: אפרופו שמות, אני מאוד שמח שהשם שלי בעברית הוא סקסי, הוא לא נכנס לרשימה השחורה כמו זחאלקה.

זוהיר בהלול: אגב, לא דיברו עליך, גם השם שלך מועד לפורענות.

זוהיר בהלול: לאבו עראר אין סיכוי להתקבל, כי זה שם מבהיל ומבעית.

זוהיר בהלול: לא רק אתה, ג'אברין, ברשימה השחורה, יש הרבה מועמדים כאן בקרב הערבים.

זוהיר בהלול: אני מציע לך, חבר הכנסת חנין, אולי נעלה הצעה להוציא את חודש הרמדאן מהחוק, כיוון שחודש הרמדאן מהלך אימים על הציבור הישראלי.

זוהיר בהלול: ראו מאיפה באה המחאה של אורי אריאל, שר לגיטימי בממשלת ישראל, כאשר קשר את חודש הרמדאן עם פיגועים.

זוהיר בהלול: אם בארזים נפלה שלהבת, מה יגידו אזובי הקיר.

זוהיר בהלול: חודש הרמדאן הפך להיות חודש בעייתי.

זוהיר בהלול: אני מתעלם ממה שנאמר על קדושתו של החודש, שזה מובן מאליו, אבל מה לעשות, כנראה שאנחנו נמצאים במקום לא נכון.

זוהיר בהלול: אפרופו שמות, אני מאוד מצר על העובדה שנתתי לשתי הבנות שלי שמות פרסיים.

זוהיר בהלול: שמה של הבת הגדולה שלי איספאן, שמה של הבת הקטנה הוא שירז.

זוהיר בהלול: איראן מהלכת אימים על הציבור בישראל.

זוהיר בהלול: אני פצצת אטום מתקתקת בגלל השמות האלה.

זוהיר בהלול: קחו את זה ברצינות.

זוהיר בהלול: סמנכ"ל אלבר, דיברת יפה בהתנצלות, אבל לא אמרת מה הם הצעדים שיינקטו נגד אותו איש בעל תפקיד בכיר בחברת אלבר.

זוהיר בהלול: נדמה לי שזה הדבר המרכזי שהיית צריך לומר.

אורן אסף חזן: על הקב"ט אתה מדבר?

זוהיר בהלול: על הקב"ט.

אורן אסף חזן: לכלכתם עליו, לא?

זוהיר בהלול: בוודאי, צריך לנקוט בצעדים.

זוהיר בהלול: אנחנו משעים אותו?

זוהיר בהלול: אני מבקש מהוועדה שתנקוט בצעדים מאוד חמורים למרות ההתנצלות.

זוהיר בהלול: לא יכול להיות שהוועדה הזאת תחכה פעם - -

אורן אסף חזן: זוהיר, שקלת לשאול את המשטרה אם יש בסיס לדברים?

אורן אסף חזן: שקלת לשאול את החברים מאלבר מה ההיסטוריה מלמדת על התקופה?

אורן אסף חזן: אולי בתקופה הזאת רף הגניבות עולה?

אורן אסף חזן: אולי הוא כתב את זה כתולדה של משהו?

אורן אסף חזן: אתם רק מחפשים להכפיש פה בן אדם.

זוהיר בהלול: אם יתבררו הטענות האלו כעובדות, צריך לנקוט צעדים דרסטיים נגד חברת אלבר שמא נשחזר את הריטואל השנתי של זחאלקה כאן בוועדה הזאת.

דב חנין: דברייך בעניין חודש הרמדאן מאוד כואבים.

דב חנין: מול תחושת האפלה הזאת שאנחנו נמצאים פה בדיון הזה אני רוצה לציין לחיוב שיש גם אור קטן.

דב חנין: אני מאוד שמחתי לראות השנה הרבה יוזמות של ביקורים דווקא בישובים ערבים כדי להכיר את המסורות של חודש הרמדאן, של ערבי הרמדאן, שהם ערבים של מפגש חברתי, של תרבות, של עשייה, של הרבה מאוד שמחה, של איזו שהיא התרחשות מאוד מיוחדת שציבור יהודי נחשף אליה.

דב חנין: אני שמח שזה קורה.

באסל גטאס: אני לא ארחיב בדיבור.

באסל גטאס: אני מסכים עם רוב מה שנאמר.

באסל גטאס: אני אגלה בשקיפות מלאה שהייתי שנים לקוח של אלבר בצד של הליסינג, לכן כואב לי במיוחד שהייתי לקוח בחברה שככה התרבות שלה.

באסל גטאס: אני מברך על ההתנצלות, אבל אני רוצה שההתנצלות הזאת תהיה אמיתית ובאמת ילמדו ממנה לקח.

באסל גטאס: היא צריכה להיות פומבית.

באסל גטאס: אני מציע שבנוסף לזה שזה נרשם בפרוטוקול של הוועדה והוקלט בערוץ הכנסת, שאלבר תיקח אחריות ותפרסם בעיתונות ובכל מקום התנצלות ברורה שלא משתמעת לשתי פנים.

באסל גטאס: זה דבר שברור שהיה בו פגם בהתנהלות החברה על פי מה שהיה בכתבה ועל פי מה שכתוב במכתב שכאן.

באסל גטאס: לגבי סנקציות וטיפול בגזענות מהצד הזה של הענישה.

באסל גטאס: מהניסיון בארצות הברית אני יכול לומר שההשפעה של אכיפה משפטית תוך שימוש ברגולציה ובחוקים היא מועטה מאוד.

באסל גטאס: ההשפעה הטובה ביותר היא ההשפעה הכלכלית והחינוכית של אלבר.

באסל גטאס: היא היום תשלם מחיר.

באסל גטאס: אני לא ראיתי את הכתבה בערוץ 2, לא הייתי כאן.

באסל גטאס: השתמשו במושג "בני דודים".

באסל גטאס: בשיחות שהוקלטו בבנק טפחות דיברו על אם נותנים משכנתא לבני דודים או לא נותנים לבני דודים.

באסל גטאס: המצב בישראל הגיע לכזו רמה של גזענות, שקשה להשתמש בסנקציה הציבורית שאומרת לאנשים להתרחק מאותו לקוח שמאמץ פרקטיקה גזענית או תפישה גזענית.

באסל גטאס: אני לא בונה על הצד הזה במלחמה בגזענות.

באסל גטאס: לא נשאר לנו אלא להציע חקיקה יותר מקפידה ואמצעים לאכיפתה, כי בצד המוראלי, החינוכי, החברתי אנחנו הולכים לקראת מצב הרבה יותר קשה בשנים הקרובות.

באסל גטאס: הבדיחה בינינו הייתה שאמרנו שבין מיליון וחצי ערבים יש רק 10 או 11 ערבים שווים.

באסל גטאס: מדובר בחברי הכנסת.

באסל גטאס: למה?

באסל גטאס: כי יש להם חסינות.

באסל גטאס: אני יכול לבשר לכם שעל פי הניסיון האישי שלי מהמשט זה גם לא נכון.

באסל גטאס: אין שוויון, אפילו לא לחברי הכנסת הערבים.

באסל גטאס: אני בחזרתי נתפסתי בידי כוחות המכס.

באסל גטאס: נערך עלי חיפוש.

באסל גטאס: נלקחו ממני דברים.

באסל גטאס: חוק החסינות לא עמד להגנתי.

דב חנין: חוק החסינות עומד להגנתך.

אחמד טיבי: חוץ ממכס.

באסל גטאס: גם יושב-ראש הכנסת, כשהציגו את זה בפניו, לא הגן עלי.

דב חנין: מנהלת הוועדה, אני מבקש לבדוק עם הייעוץ המשפטי שלנו את האפשרות של החלה בתחום של גזענות את המנגנונים של עיצומים מינהליים, כמו שעשינו בנושאים סביבתיים.

דב חנין: זה עובד אפקטיבי, זה עובד טוב.

דב חנין: יכול להיות שזאת הדרך לאכוף את הקשיים שאנחנו מתמודדים איתם.

אורן אסף חזן: אני מנסה להבין מה הקשר בין המסמך שהוצג פה, שעצוב שזחאלקה לא הקריא את תוכנו - - אני אשמח להקריא בראשי פרקים את מה שכתוב פה.

ג'מאל זחאלקה: זה הופץ.

אורן אסף חזן: .

אורן אסף חזן: אתם כנראה מתבלבלים.

אורן אסף חזן: אתם מדברים על גזענות.

אורן אסף חזן: חבר'ה, יש פה חברה שהיא לא גזענית.

אורן אסף חזן: היא גם לקחה אחריות על מקרה בודד והתנצלה.

אורן אסף חזן: בחברה הזאת מועסקים עשרות עובדים ערבים בני מיעוטים וכן הלאה.

אורן אסף חזן: יש עשרות חוזים של רכבים שכורים לערבים.

אורן אסף חזן: יש מציאות שממנה אי אפשר להתעלם.

מיכל בירן: עשרות חוזים זה לא הרבה.

אורן אסף חזן: הניסיון של חברי חבר הכנסת בהלול להתעלם מהמציאות שבחודש הרמדאן יש פיגועים וכן קורים דברים, בלי לנסות להבין - - נמצאים פה נציגי המשטרה, אולי אפשר יהיה לקבל מהם מידע.

אורן אסף חזן: ייתכן מאוד, אני מתנצל מראש אם אני פוגע במישהו, שבתקופת הרמדאן נגנבים יותר רכבים.

אורן אסף חזן: כשאני מסתכל על המסמך, מה בסך הכל יש פה?

אורן אסף חזן: הנחיות פשוטות לכל אדם באשר הוא אדם.

אורן אסף חזן: מזה לייצר איזה שהוא שיח, לקחת חברה, להשחיר אותה ולנסות לעשות מזה אחרי זה עוד כמה כותרות?

אורן אסף חזן: בסוף מי שייפגע זה הם.

אורן אסף חזן: אגב, זה בדיוק מה שאתם עושים למפעלים בהתיישבות.

אורן אסף חזן: אתם רוצים להחרים תוצר ממפעלים בברקן שעובדים בהם 5000 עובדים פלסטינים.

אורן אסף חזן: בסוף ייסגר מפעל.

אורן אסף חזן: מי שמפסיד את העבודה זה החברים שלכם.

אורן אסף חזן: אנחנו צריכים לעשות סוף לתופעה המבישה הזאת שאם יש איזה שהוא עובד שמבשל איזו שהיא כתבה באיזה שהוא ערוץ, לא רלוונטי אם זה בערוץ הראשון, בערוץ השני או בתקשורת זרה - - חבר'ה, תיכנסו קצת לפרופורציות.

אורן אסף חזן: לא מספיק לנו מה שקורה בעולם?

אורן אסף חזן: הילרי קלינטון, שהולכת להיות נשיאת ארצות הברית, מדברת על כך שאנחנו מדינה נאורה והגזענות רחוקה מאיתנו.

אורן אסף חזן: להגיד שאני אומר שלא קיימת גזענות זה לא נכון.

אורן אסף חזן: יש גזענות בחברה הישראלית, היא קשה, היא קיימת, צריך לטפל בה, אבל בין זה לבין לקחת אותם כמייצגי הגזענות ולשים את כל כובד המשקל על הראש שלהם, חברים, אני חושב שחרגנו קצת.

אורן אסף חזן: צריך לעצור את הדבר הזה.

אורן אסף חזן: יש מן תופעה הזויה פה שחברי הכנסת ברשימה המשותפת מוצאים את עצמם מהלכים אימים על אנשים כמעט בכל דיון שאני משתתף.

אורן אסף חזן: חבר הכנסת טיבי, אני מבקש ממך לחזור בך מהאיום שאתה יכול לפנת ליונדאי ולהגיד להם שהם לא יעבדו איתם.

אורן אסף חזן: זה לא עובד ככה.

אורן אסף חזן: איומים הם לא בסיס לשום דבר.

אורן אסף חזן: אל תנצל את המקום שבו אתה נמצא כדי להלך אימים ולהערים קשיים על חברה.

מיכל בירן: טיפ מעולה, תגיד אותו לנתניהו.

אורן אסף חזן: אני יכול לתת לך טיפ.

אורן אסף חזן: יש עוד מעט פגרה.

אורן אסף חזן: את מוזמנת לנסוע לקרוז.

אורן אסף חזן: יש פה חבר שיכול להמליץ לך על קרוז מצוין.

אורן אסף חזן: אנחנו נמצאים בדיון מאוד רציני כרגע.

מיכל בירן: פספסתי את הלוגיקה.

אורן אסף חזן: חבר הכנסת גאטס עשה קרוז, את מוזמנת לקבל ממנו טיפ לקרוז.

<קריאה: איזה סוג של קרוז?

<קריאה: יש כל מיני סוגים של קרוזים.

אורן אסף חזן: אדוני היושב-ראש, אני מבקש ממך שתיקח אחריות, כדי שסוף סוף אנחנו נהיה הראשונים בבית הזה - - אגב, היום מציינים יום הולדת לילד צעיר שהתאבד לפני כ-4 שנים בגלל תופעת השיימינג בפייסבוק.

אורן אסף חזן: תת ניצב ברכה התאבד, גרוניס התאבד.

אורן אסף חזן: מה שאתם מנסים לעשות פה זה שיימינג לחברה שבסוף היום כשמסתכלים עליה אפשר לראות שניתן ללמוד ממנה על האנטי גזענות, לא ההיפך.

שרון גל: אני רוצה לפתוח ולומר שאני גאה לחיות במדינה שבה גם על תופעה חריגה, מאוד חריגה, שהיא לא חלק מהדנ"א של העם היהודי ושל המדינה היהודית, מתקיים דיון מעמיק בוועדת הכלכלה יחסית מהר מאוד.

שרון גל: אגב, הרבה יותר מהר מאשר קיומו של דיון על תופעת החרם נגד יהודים בהתיישבות שביקשתי לפני חודשיים והצלחתי לכפות רק דרך מליאת הכנסת.

שרון גל: זה יפה מאוד שאנחנו כל כך רגישים כעם יהודי, כמדינה יהודית לתופעות פסולות כאלו של גזענות שיכולות לקרות בכל מקום בגלל אדם בודד.

שרון גל: אני חושב שאסור לנו לעשות הכללה, אסור לנו לעשות הכללות.

שרון גל: גם במקרה הזה אנחנו לא יכולים להכליל ולשחוט את החברה בגלל אדם אחד.

שרון גל: מי שצופה עכשיו בטלוויזיה בערוץ 99 ושומע 11 דוברים מהרשימה המשותפת, פלוס חברת הכנסת מיכל בירן, שמרחיקים ומפליגים בביטויים ובכינויים , במין "גוועלד" כזה שישראל - -

מיכל בירן: זוהיר בהלול, למרות שהוא ערבי, הוא חבר במחנה הציוני.

שרון גל: מי שצופה במקרה עכשיו ולא היה כאן 5 שנים אומר שקרה פה משהו במדינה הזאת.

שרון גל: בואו ניקח את הדברים בפרופורציה.

שרון גל: אני מתרשם שהבנתם את הכשל הנקודתי, אני מתרשם שכולכם מגנים בתוקף כל תופעה של גזענות או אפליה של אדם בשל סיבה כזאת או אחרת, ואני שמח מאוד שכך.

שרון גל: אני בטוח שהדבר הזה, או מקווה לפחות, לא יחזור.

שרון גל: אני סומך עלינו שאם הדבר הזה יחזור, אנחנו נחזור ונגנה תופעות גזעניות ונטפל בהן.

מיכל בירן: אתה יכול להתחיל מהנאומים שלך במליאה, מהכינויים בהם אתה משתמש כלפי חברי כנסת ערבים.

מיכל בירן: גם את זה צריך להגיד.

מיכל בירן: הוא אמר לחברי הכנסת כינויים כמו "תשתקי", "חצופה".

שרון גל: חבר הכנסת גטאס אמר שהוא חושב שצריך לקדם חקיקה נגד גזענות.

שרון גל: אני אומר לחבר באסל משט גטאס שאני מוכן לשתף איתו פעולה בדבר הזה – חבל שהוא יצא - בתנאי שהוא ישתף איתי פעולה בחקיקה שאני מקדם עכשיו נגד הסתר ותמיכה בטרור.

איתן כבל: שלא תורחקו שניכם בסוף.

שרון גל: אני חושב שצריך לטפל גם בזה וגם בזה.

שרון גל: מה שאנחנו עושים לפעמים זה נותנים יד למין מצג שווא בקביעה של דיונים כאלה באופן בלתי מאוזן.

שרון גל: יש כאן נהירה אל הוועדה כדי להכפיש את ישראל, כדי להכפיש חברה מסחרית רק כדי לייצר דה לגיטימציה – היא באה לידי ביטוי בהרבה מאוד תחומים - כאילו אנחנו, חלילה, מדינה גזענית.

שרון גל: בואו נשים את הדברים על השולחן.

שרון גל: אנחנו לא.

שרון גל: כולנו מגנים גזענות.

שרון גל: הלוואי שחברי הכנסת הערבים שיושבים כאן היו מגנים טרור – חלקם תומכים בטרור - כמו שאנחנו מגנים גזענות.

שרון גל: בהחלט צריך לטפל בזה.

שרון גל: יש כאן הרבה מאוד אחריות כדי לנסות לאזן ולייצר את הפרופורציה הנכונה שלא ייצא מכאן איזה שהוא מצג שווא.

ג'מאל זחאלקה: אני פונה לאיגוד ומבקש שתהיה להם כתובת לאזרח שנתקל בתופעה כזאת ומבקש לפנות אליהם.

מיכל בירן: רעיון מצוין.

ג'מאל זחאלקה: שתהיה כתובת.

ג'מאל זחאלקה: אם נצא עם החלטה כזאת, אני חושב - -

שרון גל: יש שמועות, בהמשך למה שאמרת קודם, לגבי חבר הכנסת ג'מאל זחאלקה שמי שמנהל ביד רמה את כל העניין הפוליטי הפנימי – אם זה מעניין אותך, נשב על זה אחרי זה לקפה – זה לא אחר מאשר עזמי בשארה.

שרון גל: בזמן האחרון, אגב, יותר.

שרון גל: הוא שלח את חבר הכנסת באסל גטאס למשט כי הוא רוצה להמליך אותו בבל"ד.

אוסאמה סעדי: אני מסכים לדברים של חבריי מהרשימה המשותפת.

אוסאמה סעדי: אני מברך על הדיון שיזם חבר הכנסת ג'מאל זחאלקה.

איתן כבל: שיזמו.

אוסאמה סעדי: אי אפשר להסכים עם מילה אחת ממה שאתה, שרון גל, אומר.

אוסאמה סעדי: אנחנו חברי כנסת חדשים.

אוסאמה סעדי: עוד לא ראיתי נאום שלך במליאה ובוועדות שאתה מגנה גזענות.

אוסאמה סעדי: אתה כל הזמן מסית נגד חברי הכנסת הערבים.

אוסאמה סעדי: אני רואה את המכתב הזה בחומרה רבה.

אוסאמה סעדי: כנראה שלחברי אורן חזן יש בעיות בהבנת הנקרא.

אוסאמה סעדי: זה מסמך יותר חמור מהמקרה הבודד שאולי פקיד אחד לא השכיר רכב.

אוסאמה סעדי: תקרא את זה.

אוסאמה סעדי: המכתב הזה נותן יותר מידי רמיזות ומסית נגד הציבור המוסלמי.

אוסאמה סעדי: אני רוצה לדבר על תופעה.

אוסאמה סעדי: אתה מדבר על טרנד, על גזענות, על כשל נקודתי.

אוסאמה סעדי: שיפתח כל אחד את הפייסבוק שלו ויראה כמה פעמים מופיעות המילים "מוות לערבים".

אוסאמה סעדי: תראו מאות של אנשים מכנים - -

אורן אסף חזן: תכתוב בערבית את המילים "איטבח אל יהוד", תראה מה כתוב.

אוסאמה סעדי: תבדוק.

אוסאמה סעדי: אין.

אוסאמה סעדי: יש אנשים שמציינים את השם הפרטי שלהם כשהם כותבים "מוות לערבים".

אוסאמה סעדי: אני מסתכל על המשטרה.

אוסאמה סעדי: היא לא צריכה לחכות - -

איתן כבל: גם כותבים "מוות לאיתן כבל".

איתן כבל: עזוב, זה לא - - תאמין לי, כותבים.

אוסאמה סעדי: פנינו ליועץ המשפטי לממשלה שיחקור את התופעה הזאת.

אוסאמה סעדי: זה חלק ממסע ההסתה הממסדי שמתחיל בראש הממשלה ומסתיים בסגן שר הפנים יחד עם אורן חזן ושרון גל.

<לימור אדלר: אני מודה מאוד לחבר הכנסת זחאלקה ולחברת הכנסת בירן שהביאו את נושא הדיון החשוב הזה לדיון בוועדת הכלכלה.

<לימור אדלר: אני אתייחס קודם למה שנאמר כאן על גזענות.

<לימור אדלר: גזענות זאת תופעה רחבה.

<לימור אדלר: כמו שהיא רחבה, זאת תופעה חמקמקה.

<לימור אדלר: לפעמים זה לא רק מה שנכתב, אלא מה שלא נכתב.

<לימור אדלר: זה לא רק מה שנחקר ונצפה בערוץ 2, אלא גם מה שלא נחקר ומה שלא נצפה בערוץ 2.

<לימור אדלר: אנחנו כארגון יהודי ערבי משמשים כתובת לכל מיני פניות בנושאים של גזענות.

<לימור אדלר: לפני 3 שבועות פורסם תחקיר בנושא של גזענות בבריכות שחייה שלא מכניסות אזרחים ערבים.

<לימור אדלר: התופעה הזאת קיימת, אי אפשר לזלזל בהיקפים שלה.

<לימור אדלר: המשפט השני נוגע לחברת אלבר.

<לימור אדלר: היו כאן כאלה שאמרו שמפנים אצבע מאשימה כלפי חברת אלבר, ששואפים לפרק אותה.

<לימור אדלר: אני לא חושבת שזאת הייתה מטרת הדיון.

<לימור אדלר: למען הגילוי הנאות אומר שעמותת יוזמות קרן אברהם, ארגון יהודי ערבי, נמנית כיום בין לקוחותיה של חברת אלבר.

<לימור אדלר: אנחנו פנינו אליהם.

<לימור אדלר: אין די בגינוי.

<לימור אדלר: גזענות צריך לעקור מהשורש.

<לימור אדלר: גינוי יביא אותנו לריטואל חוזר.

<לימור אדלר: צריך לעשות הכשרות לעובדים.

<לימור אדלר: עלה כאן רעיון יפה של חבר הכנסת זחאלקה של מעין נציב פניות ציבור בנושא הזה, אם זאת באמת תופעה שקורית בענף.

איתן כבל: משרד המשפטים, אתם על העניין הזה?

<דנה יפה: לגבי המקרה הנקודתי הזה, עד כמה שאני יודעת, לא הוגשה תלונה למשטרה.

איתן כבל: אם לא מוגשת תלונה, אתם לא יכולים לפעול.

אוסאמה סעדי: אולי היא יכולה לפתוח בחקירה.

<לימור אדלר: לפי סעיף 59 לחוק סדר הדין הפלילי, כשנודע למשטרה על עבירה - -

איתן כבל: העניין ברור.

<דנה יפה: אני כמובן לא נוקטת עמדה לגופו של עניין, כי אני לא מכירה את העובדות - -

איתן כבל: אם את לא מכירה את העובדות, אני מבקש לא להתייחס.

ג'מאל זחאלקה: אם אזרח נפגע, איך הוא פונה אליכם?

<דנה יפה: לפי חוק איסור אפליה במוצרים נושא כזה הוא גם עוולה אזרחית, אפשר להגיש תביעה אזרחית.

<דנה יפה: מעבר לכך הוא גם עבירה פלילית בסמכותה של המשטרה.

יוסף ג'בארין: איזה משרד ממשלתי אחראי?

אורן אסף חזן: אם יש בעיה, שתוגש תלונה במשטרה.

אורן אסף חזן: בשביל זה יש משטרה במדינת ישראל.

<חוסאם ג'אבר: אני עובד 8 שנים בחברה, אני תושב אבו-גוש.

איתן כבל: זה לא רלוונטי.

איתן כבל: תודה לשני המגישים, לחברתי מיכל בירן, לך - -

ג'מאל זחאלקה: למתלונן המתמיד.

איתן כבל: ולמתלונן המתמיד.

איתן כבל: ייאמר לזכותכם שלפחות, בשונה מגורמים שמתחילים להתפתל ולהסביר, אתם שמתם ואמרתם את הדברים בצורה ברורה וחד משמעית.

איתן כבל: זה דבר אחד.

איתן כבל: כך צריך לנהוג.

איתן כבל: חברות וחברים, מדינת ישראל היא לא גזענית, אבל בחברה הישראלית יש אלמנטים גזעניים מאוד מאוד מאוד, אי אפשר להתעלם מזה.

איתן כבל: זו לא שאלה של יהודים, ערבים, להגן על ערבים, להגן על יהודים או דברים מהסוג הזה.

איתן כבל: גזענות היא גזענות היא גזענות, לא משנה אם היא כלפי ערבים, כלפי אתיופים, על רקע של צבע.

איתן כבל: אני בטוח שיש כאלה שלא משכירים גם לאתיופים או לעדות כאלו ואחרות.

איתן כבל: שלא תתבלבלו, זה לא רק ברכבים, זה כמעט בכל עניין.

איתן כבל: פשוט, כמו שאמרה עו"ד לימור אדלר, רק על מה שאנחנו יודעים אנחנו מדברים.

איתן כבל: הבעיה היא כל המקרים שאנחנו לא יודעים עליהם בכלל.

איתן כבל: אני לא חושב שהעובדה שאתה עובד ערבי בחברה אמור עכשיו לעשות הברשה של הסיפור או ניקוי של הסיפור, לכן לא הסכמתי שתדבר.

איתן כבל: זה לא נכון.

איתן כבל: זה לוקח אותנו למקום שאני לא חושב שנכון לקחת את הדיון.

איתן כבל: אתה היית מספיק ברור בעניין הזה.

איתן כבל: אתה לא זקוק אחרי הדברים שלך להגיד: "הנה, אנחנו מעסיקים ערבים, יש לי חברים ערבים או דברים מהסוג הזה".

איתן כבל: זה מיותר.

איתן כבל: אמרת את דבריך נכוחה, בצורה ברורה.

איתן כבל: מה שאני מצפה ממך זה שתעלו באתר שלכם התנצלות ברורה, חד משמעית שנותנת הסבר, התחייבות שדברים כאלה לא יישנו.

איתן כבל: זה לא יכול להיות מסוג אותם דברים שבמקרה מישהו תפס אותם ומטאטאים את זה מתחת לשטיח.

איתן כבל: אין לנו עניין לעשות לכם שיימינג, בוודאי כשאתה אומר את הדברים בצורה כפי שאתה אומר.

איתן כבל: אנחנו לא באים עכשיו להרוס, חס וחלילה, עסקים מצד כזה או מצד אחר.

איתן כבל: זה לא הכיוון.

איתן כבל: זה לא הכיוון של חבר הכנסת זחאלקה, זה לא הכיוון של מיכל בירן ושל אף אחד סביב השולחן הזה.

איתן כבל: חשוב שייראה שאתם עומדים מול תופעות כאלו שיכול ויקרו גם אחרי.

איתן כבל: שידע כל אחד שיש עמדה לחברה.

איתן כבל: אני מבקש ממך, ואנחנו נודה לך מאוד, אדוני, שתוציא מכתב כדי שנרגיש שזאת לא מצוות אנשים מלומדה.

איתן כבל: זאת לא הפעם הראשונה שאתה מגיע לפה.

איתן כבל: אולי בפעם הרביעית תתבייש, תשלח מישהו אחר.

איתן כבל: אני מצפה לראות מכתב שייצא לכל חברות הליסינג שמאורגנות תחת הארגון שאתה היושב-ראש שלו, שנותן הסבר למה אתם מצפים, לאיזה קוד התנהגות, עם העתק אלינו.

איתן כבל: בתוך המכתב אני מצפה שתודיעו על מקום או על גורם שאזרחים יוכלו לפנות בכל תלונה הנוגעת לאפליה.

ג'מאל זחאלקה: גם שירות לא טוב.

<נמרוד הגלילי: כבר היום פונים אלי.

<יובל דגני: יש לנו כזה דבר.

<יובל דגני: יש פניות ציבור.

איתן כבל: אני מדבר על מחוץ לחברה.

איתן כבל: אני מודה לכם.

איתן כבל: אני תובע שדברים כאלה לא יחזרו.

איתן כבל: הפעם הזאת היינו סלחנים.

איתן כבל: האופן שבו התנהגת נתן לנו לדבר אליך בלב פתוח.

איתן כבל: אנחנו תובעים שדבר כזה לא יישנה יותר בחברה, כי אחרת נתנהג עם זה בצורה אחרת.

איתן כבל: תודה רבה, הישיבה נעולה.